pythainlp/thai-wiki-dataset-v4 huggingface dataset:
อิปไซลอนแอนดรอมิดา ซี

อิปไซลอนแอนดรอมิดา ซี หรือ อิปไซลอนแอนดรอมิดา เอซี  เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอ ดาวเคราะห์ดวงนี้มีความร้อนสูงมาก และมีความหนาแน่นถึง 13.98 เท่าของดาวพฤหัสบดี ถ้าสมมุติว่าอิปไซลอนแอนดรอมิดา ซีนั้นอยู่ในระบบสุริยะของเรา มันจะโคจรระหว่างโลกกับดาวศุกร์ นักดาราศาสตร์ก็ได้ตั้งข้อเสนอว่ามีดาวเคราะห์วงนอกอีกดวง (ซึ่งอาจหลุดวงโคจรไปแล้ว) ดันให้อิปไซลอนแอนดรอมิดา ดีเข้าไปโคจรดาวเอกของมันในระยะทางที่ใกล้กว่า ดังนั้นอิปไซลอนแอนดรอมิดา ดีจึงค่อยๆ ทำให้วงโคจรของอิปไซลอนแอนดรอมิดา ซีเยื้องมากขึ้น แต่ถ้าเป็นเช่นนี้ ดาวเคราะห์ที่หายไปก็จะต้องถูกผลักดันให้หลุดวงโคจรไป นักดาราศาสตร์จึงไม่ค่อยแน่ใจเกี่ยวกับเรื่องนี้มากนัก
สีดาวเคราะห์.
สีฟ้าที่เห็นอยู่ในภาพจินตนาการของศิลปินส่วนใหญ่ไม่ได้แปลว่า "ความเย็น" แต่สีฟ้านี้เกิดจากการกระจายตัวของแสง เพราะดาวเคราะห์ดวงนี้ร้อนมาก ดังนั้นถ้ามองด้วยตาเปล่า เราจะเห็นดาวเคราะห์ดวงนี้จะมีเมฆสีแดงอยู่
การมีดาวบริวาร.
ดาวเคราะห์ดวงนี้มีโอกาสที่จะมีดาวบริวารอยู่ได้ และเนื่องจากดาวเคราะห์ดวงนี้มีความหนาแน่นสูง จึงน่าจะมีดาวบริวารที่ใหญ่ถึงดาวอังคารได้ และมีชั้นบรรยากาศของมันเองด้วย เนื่องจากอิปไซลอนแอนดรอมิดา ซี โคจรรอบดาวเอกของมันในระยะทางที่ค่อนข้างใกล้ชิด ดาวบริวารของมันจึงน่าจะมีพื้นผิวเป็นทะเลทราย และปราศจากน้ำ
51 ม้าบิน

51 ม้าบิน  เป็นดาวฤกษ์คล้ายดวงอาทิตย์ อยู่ห่างจากโลก 15.4 พาร์เซ็ก (50.1 ปีแสง) ในกลุ่มดาวม้าบิน เป็นดาวฤกษ์คล้ายดวงอาทิตย์ดวงแรกที่ตรวจพบว่ามีดาวเคราะห์โคจรอยู่รอบๆ โดยมีการประกาศการค้นพบเมื่อ ค.ศ. 1995
การประกาศการค้นพบดาวเคราะห์นอกระบบรอบดาวนี้ ประกาศเมื่อ 6 ตุลาคม ค.ศ. 1995 โดย มิเชล ไมยอร์ และ ดีดีเย เกโล ตรวจพบด้วยวิธีการการตรวจวัดความเร็วแนวเล็ง ที่หอดูดาว de Haute-Provence โดยใช้เครื่องสเปกโตรกราฟ "ELODIE"
ดาวฤกษ์นี้มีความส่องสว่างปรากฏ เท่ากับ 5.49 ดังนั้นจึงสามารถมองเห็นจากโลกได้โดยอาศัยเพียงกล้องสองตา หรืออาจมองเห็นได้ด้วยตาเปล่าในคืนเดือนมืดที่ฟ้าเปิด 51 ม้าบินดาวแคระสีเหลือง อายุประมาณ 7,500 ล้านปี ซึ่งแก่กว่าดวงอาทิตย์ของเรา มีมวลมากกว่าดวงอาทิตย์ราว 4-6% และมีค่าความเป็นโลหะสูงกว่า มีไฮโดรเจนน้อยกว่า จากค่าสเปกตรัมของดาวจัดว่าเป็นดาวฤกษ์ประเภท G2.5V หรือ G4-5Va
ปี ค.ศ. 1996 นักดาราศาสตร์ บาลิวนาส โซโกลอฟ และ ซูน รายงานผลการตรวจวัด 51 ม้าบิน ได้ว่ามีเส้นสเปกตรัมของ แคลเซียม II เอช และ เค และสามารถวัดคาบการหมุนรอบตัวเองได้ที่ 37 วัน
55 ปู

55 ปู หรือ โร1 ปู  เป็นระบบดาวคู่ที่อยู่ห่างจากโลกราว 41 ปีแสงในบริเวณกลุ่มดาวปู ระบบดาวนี้ประกอบด้วยดาวแคระเหลือง 1 ดวง และดาวแคระแดงขนาดเล็กกว่าอีก 1 ดวง ทั้งสองดวง
นี้อยู่ห่างกันมากกว่าระยะห่างจากโลกถึงดวงอาทิตย์มากกว่า 1,000 เท่า
นับถึง ค.ศ. 2009 มีดาวเคราะห์นอกระบบที่ได้รับการยืนยันแล้วว่าโคจรรอบดาวฤกษ์เอกในระบบดาวคู่นี้ คือ 55 ปู เอ (ดาวแคระเหลือง) เป็นจำนวนทั้งสิ้น 5 ดวง เชื่อว่าดาวเคราะห์ดวงที่อยู่ในสุดเป็น "ซูเปอร์เอิร์ธ" หรือดาวเคราะห์คล้ายโลก ซึ่งมีมวลขนาดใกล้เคียงกับดาวเนปจูน ขณะที่ดวงนอกสุดเชื่อว่าน่าจะเป็นดาวเคราะห์คล้ายดาวพฤหัสบดี โดยมีมวลใกล้เคียงกับดาวพฤหัสบดี ปัจจุบันระบบดาว 55 ปู เป็นหนึ่งในสี่ระบบดาวที่มีดาวเคราะห์ในระบบอย่างน้อย 5 ดวง และอาจมีมากกว่านั้น ดาวฤกษ์ 55 แคนซรี เอ อยู่ในอันดับที่ 63 ในจำนวน 100 อันดับดาวฤกษ์เป้าหมายในโครงการค้นหาดาวเคราะห์คล้ายโลก (Terrestrial Planet Finder) ขององค์การนาซ่า
พิธีสารนักมวย

พิธีสารนักมวย  หรือชื่ออย่างเป็นทางการในโลกตะวันตกว่า พิธีสารสุดท้ายว่าด้วยการระงับความวุ่นวายระหว่างออสเตรีย-ฮังการี เบลเยียม ฝรั่งเศส เยอรมนี บริเตนใหญ่ อิตาลี ญี่ปุ่น เนเธอร์แลนด์ รัสเซีย สเปน สหรัฐ กับจีน ค.ศ. 1900 (Austria-Hungary, Belgium, France, Germany, Great Britain, Italy, Japan, Netherland, Russia, Spain, United States and China—Final Protocol for the Settlement of the Disturbances of 1900) และชื่ออย่างเป็นทางการในประเทศจีนว่า พิธีสารซินโฉ่ว  เป็นพิธีสารซึ่งลงลายมือชื่อกัน ณ วันที่ 7 กันยายน ค.ศ. 1901 ระหว่างจักรวรรดิชิง ในสมัยพระพันปีฉือสี่ ฝ่ายหนึ่ง กับพันธมิตรแปดชาติ (ออสเตรีย-ฮังการี ฝรั่งเศส เยอรมนี อิตาลี ญี่ปุ่น รัสเซีย สหราชอาณาจักร และสหรัฐ) เบลเยียม สเปน และเนเธอร์แลนด์ อีกฝ่ายหนึ่ง ภายหลังกองทัพฝ่ายพันธมิตรแปดชาติปราบกบฏนักมวยในประเทศจีนได้สำเร็จ ประเทศจีนถือว่า พิธีสารนี้เป็นหนึ่งในบรรดาสนธิสัญญาเอารัดเอาเปรียบ (unequal treaties)
พระพันปีฉือสี่มีพระราชเสาวนีย์ตั้งเจ้าชายชิง ซึ่งเป็นอัครมหาเสนาบดี (Prime Minister) และหลี่ หงจาง ซึ่งเป็นราชครู (Grand Tutor) ให้เป็นผู้มีอำนาจเต็มในการลงลายมือชื่อในพิธีสารนี้สำหรับจักรวรรดิชิง ส่วนฝ่ายพันธมิตรแปดชาติและพวกนั้นมี Bernardo de Cólogan y Cólogan และ Alfons Mumm von Schwarzenstein ลงลายมือชื่อในนามของสเปน เออร์เนสต์ แซโทว (Ernest Satow) ในนามของบริเตนใหญ่ และ โคะมุระ จุตะโร (Komura Jutarō) ในนามของญี่ปุ่น ตามลำดับ
การสังเคราะห์ของกาเบรียล

การสังเคราะห์ของกาเบรียล เป็นการสังเคราะห์เอไมน์ปฐมภูมิจาก potassium phthalimide
ขั้นตอนของปฏิกิริยา.
การเติมแอลคิลของ potassium phthalimide.
ปฏิกิริยานี้เป็นแบบ SN2
โคชีน

โคชีน  เป็นวงร็อกจากอังกฤษร่วมตัวกันในเมืองบริสตอล ซึ่งมีสมาชิกประกอบด้วย โปรดิวเซอร์ มาร์กี ซับสแตนซ์ (ชื่อจริง มาร์ก เดวิส เกิดปี 1974, ที่สปริงเบิร์น, กลาสโกว์) และ ดาร์เรน ดีโค้ดเดอร์ (ชื่อจริง ดาร์เรน บีล เกิดปี 1974, ที่บริสตอล), กับ นักร้องและ นักแต่งเพลง เสียน อีแวนส์ (เกิดวันที่ 9 ตุลาคม, 1973) ชื่อของวงมาจากการรวมของคำในภาษาญี่ปุ่นคือ "เก่า" (古, 'ko') และ "ใหม่" (新, 'shin')
แอลเอฟโอ (วงดนตรีอังกฤษ)

แอลเอฟโอ  เป็นวงดนตรีอิเล็กทรอนิกส์จากอังกฤษประกอบด้วยสมาชิก มาร์ก เบลล์ (เคยเป็นโปรดิวเซอร์เพลงให้กับปีเยิร์ก) และ เกซ วอร์ลีย์ หลังจากวอร์ลีย์ออกในปี 1996 แอลเอฟโอเหลือเบลล์คนเดียวจนเบลล์เสียชีวิตในตุลาคม 2014
ปลาหมอตาล

ปลาหมอตาล หรือที่นิยมเรียกกันว่า ปลาจูบ (ชื่อวิทยาศาสตร์: "Helostoma temminckii") ปลาน้ำจืดชนิดหนึ่ง ในวงศ์ Helostomatidae จัดเป็นปลาเพียงชนิดเดียวและสกุลเดียวเท่านั้นที่อยู่ในวงศ์นี้
มีรูปร่างป้อมสั้น ลำตัวแบนมากกว่าปลาหมอไทย หัวเล็ก จะงอยปากสั้นทู่ ปากเล็กยืดหดได้ ริมฝีปากหนา นัยน์ตาอยู่ในระดับเดียวกันกับมุมปาก มีเกล็ดขนาดปานกลางปกคลุมส่วนหัวและลำตัว ฟันละเอียด ตาอยู่เหนือมุมปาก ครีบหลังและครีบก้นมีก้านครีบแข็งและอ่อน ครีบท้องมีก้านครีบแข็ง 5 ซี่ เกล็ดเล็กมีอยู่ที่เส้นข้างตัว 44-48 เกล็ด เส้นข้างลำตัวขาดตอนตรงบริเวณใต้ก้านครีบอ่อนของครีบหลัง ครีบท้องและครีบก้นยาว ลำตัวเป็นสีเขียวปนเทา หลังมีสีเทาปนดำ ท้องสีขาว มีอวัยวะพิเศษช่วยในการหายใจเช่นเดียวกับปลาในวงศ์ Osphronemidae จึงสามารถอาศัยในแหล่งน้ำที่มีออกซิเจนละลายในปริมาณที่ต่ำได้
ปลาหมอตาล มีพฤติกรรมชอบอยู่รวมกันเป็นฝูง และมีพฤติกรรมที่แปลกไปกว่าปลาชนิดอื่น คือ เมื่อจะต่อสู้หรือข่มขู่กัน จะใช้ปากตอดกันคล้ายกับการจูบที่แสดงออกถึงความรักของมนุษย์จึงเป็นที่มาของชื่อ "ปลาจูบ" วางไข่แบบไข่ลอยบนผิวน้ำ
พบกระจายพันธุ์ในแหล่งน้ำทั่วไปรวมถึงนาข้าวหรือท้องร่องสวนในภูมิภาคเอเชียอาคเนย์ ขนาดโดยเฉลี่ยประมาณ 12-20 เซนติเมตร พบใหญ่ที่สุดได้ถึง 30 เซนติเมตร สำหรับในประเทศไทยพบเฉพาะลุ่มแม่น้ำเจ้าพระยาและแม่น้ำน่าน และพบบางส่วนในป่าพรุทางภาคใต้
กินอาหารได้หลากหลายทั้งพืชและสัตว์น้ำตลอดจนถึงแมลงและแพลงก์ตอน โดยใช้ปากที่ยืดหดได้นี้ตอดกิน จึงนิยมเลี้ยงกันเป็นปลาสวยงามเพื่อความเพลิดเพลินและทำความสะอาดภายในตู้ปลา โดยนิยมเลี้ยงกันในตัวที่มีสีพื้นลำตัวเป็นสีขาวนวลหรือสีชมพู ในขณะที่ปลาที่มีสีตามธรรมชาติจะนิยมเลี้ยงกันเป็นปลาเศรษฐกิจเพื่อการบริโภค
นอกจากนี้แล้วยังมีชื่อเรียกอื่น ๆ อีก เช่น ใบตาล, อีตาล, ตาล, ปากง่าม, อีโก๊ะ หรือ วี ในภาษาใต้ เป็นต้น
คาร์โบซีสเทอีน

คาร์โบซีสเทอีน  เป็นสารละลายเสมหะชนิดหนึ่ง ผลิตโดยกระบวนการ alkylation ของกรดอะมิโนซีสเทอีน ใช้สำหรับรักษาโรคระบบทางเดินหายใจ เช่น ไข้หวัด ไซนัสอักเสบ คออักเสบ หลอดลมอักเสบ โรคปอดอุดกั้นเรื้อรังหรือโรคซีโอพีดี เป็นต้น โดยออกฤทธิ์ลดความเหนียวข้นของเสมหะให้ขับออกมาได้ง่ายและลดความเสี่ยงของการติดเชื้อแบคทีเรียที่ปอด ยานี้มีข้อควรระวังในการใช้กับผู้ที่เป็นโรคกระเพาะอาหาร ยาคาร์โบซิสเทอีนจะช่วยควบคุมกระบวนการสร้างเสมหะโดยตรง จึงช่วยปรับระดับความเหนียวข้นและความหยืดหยุ่นของเสมหะให้กลับมาเป็นปกติ โดยยาคาร์โบซิสเทอีนบางยี่ห้อถูกพัฒนาให้อยู่ในรูปแบบของเกลือไลซีน (Carbocysteine Lysine Salt Monohydrate) ซึ่งอาจช่วยให้ร่างกายดูดซึมยาไปใช้ได้ง่ายขึ้น อีกทั้งยังออกฤทธิ์ติดต่อกันนานหลายวันหลังหยุดใช้ยาไปแล้ว จึงไม่จำเป็นต้องรับประทานยาหลายครั้งในหนึ่งวัน อย่างไรก็ตาม โดยทั่วไปยารูปแบบดังกล่าวไม่ควรใช้ในเด็กที่มีอายุต่ำกว่า 1-2 ปี (ขึ้นกับยี่ห้อของยา) หากไม่ได้รับอนุญาตจากแพทย์
เชียงใหม่เมืองสร้างสรรค์

เชียงใหม่เมืองสร้างสรรค์  เป็นการริเริ่มเพื่อพัฒนาจังหวัดเชียงใหม่ให้เป็นเมืองสร้างสรรค์ ซึ่งหมายถึง เมืองที่ซึ่งวัฒนธรรมและกิจกรรมสร้างสรรค์ผสมผสานเข้าด้วยกันเป็นส่วนหนึ่งของเศรษฐกิจและสังคมของเมืองนั้น สำหรับที่ผ่านมา เมืองอื่นซึ่งเคยนำนโยบายดังกล่าวไปปฏิบัติได้แสดงให้เห็นแล้วว่าเมืองเหล่านั้นประสบความสำเร็จมากกว่า (ในการบรรลุเป้าหมายด้านการพัฒนา) เมืองที่ไม่ได้นำยุทธศาสตร์ดังกล่าวไปใช้
การริเริ่มครอบคลุมไม่เพียงเฉพาะกลุ่มธุรกิจสร้างสรรค์เท่านั้น แต่รวมไปถึงการพัฒนาเมือง การศึกษา การวิจัยและพัฒนา และนวัตกรรม ตลอดจนการร่วมมือ ผู้มีส่วนร่วมบางส่วนได้เน้นความสำคัญในภาคไอที ซอฟต์แวร์ และส่วนดิจิตอล เนื่องจากเป็นส่วนที่มีการเติบโตอย่างสำคัญ และเป็นตัวเปิดทางให้แก่ภาคอื่น ยิ่งไปกว่านั้น ภาคไอทีนี้ยังมีศักยภาพสูงในการก่อให้เกิดการถ่ายทอดเทคโนโลยี สร้างมูลค่าเพิ่ม และดึงดูดการลงทุนเพิ่มเติม
สำหรับภาคสำคัญที่มีอยู่แล้ว อย่างเช่น การท่องเที่ยว (เช่น การท่องเที่ยวเชิงการแพทย์ การท่องเที่ยวเชิงวัฒนธรรม และการท่องเที่ยวเชิงประวัติศาสตร์) หัตถกรรม (เครื่องประดับ เครื่องเงิน เซลาดอน เครื่องปั้นดินเผา และสิ่งทอ) อาหาร อุตสาหกรรมการเกษตร และการสาธารณสุข ยังเป็นหนึ่งในเป้าหมาย และสามารถยกระดับขึ้นโดยใช้การออกแบบ กระบวนการ ไอที นวัตกรรมบนเทคโนโลยี และการคิดสร้างสรรค์ได้ 
เมื่อวันที่ 31 ตุลาคม พ.ศ. 2560 เมืองเชียงใหม่ได้รับประกาศเป็นเครือข่ายเมืองสร้างสรรค์ขององค์การยูเนสโก สาขาหัตถกรรมและศิลปะพื้นบ้าน
เบื้องหลัง.
คณะกรรมการพัฒนาเชียงใหม่เมืองสร้างสรรค์ได้รับการจัดตั้งขึ้นโดยผู้ว่าราชการจังหวัดเชียงใหม่ และประกอบด้วยสมาชิกจากภาคการศึกษา เอกชน และรัฐบาล โดยมีผู้ว่าราชการจังหวัดเชียงใหม่ อธิการบดีมหาวิทยาลัยเชียงใหม่ อธิการบดีมหาวิทยาลัยพายัพ อธิการบดีมหาวิทยาลัยนอร์ทเชียงใหม่ และกงสุลใหญ่สหรัฐเป็นที่ปรึกษา
คณะกรรมการพัฒนาจัดกิจกรรมขึ้นมาหลายอย่าง เช่น การแข่งขันออกแบบโลโก้และเว็บไซต์ และการสัมมนาเกี่ยวกับวิธีการพัฒนาไปสู่เมืองสร้างสรรค์ โดยมีนักพูดรับเชิญจากออสติน รัฐเท็กซัส หนึ่งในกิจกรรมในอนาคต ได้แก่ การเชิญนักพูดจากยูเนสโกมาอภิปรายเกี่ยวกับวิธีการที่เชียงใหม่จะได้รับการรับรองให้เป็นเมืองสร้างสรรค์โดยยูเนสโก
วัตถุประสงค์ของคณะกรรมการพัฒนาคือการพัฒนาแผนกลยุทธ์และยุทธศาสตร์สำหรับเชียงใหม่เมืองสร้างสรรค์ ร่วมมือและแบ่งปันข้อมูลให้แก่ผู้มีส่วนเกี่ยวข้อง ร่วมมือและดูแลโครงการต่าง ๆ จัดและปฏิบัติกิจกรรมและโครงการต่าง ๆ ตลอดจนจัดตั้งคณะทำงานที่จำเป็น
วิสัยทัศน์.
กรอบเวลาของเชียงใหม่เมืองสร้างสรรค์เป็นกรอบระยะยาว (15-20 ปี) สำหรับในระยะกลาง วิสัยทัศน์และวัตถุประสงค์ควรจะเข้ากับแผนพัฒนาเศรษฐกิจและสังคมแห่งชาติฉบับต่อไป (พ.ศ. 2555-2559) ซึ่งจะเน้นให้ความสำคัญไปยังความคิดสร้างสรรค์ เศรษฐกิจสร้างสรรค์ ความรู้และนวัตกรรม อุตสาหกรรมสร้างสรรค์คิดเป็น 13% ของจีดีพีรวม (พ.ศ. 2552) และรัฐบาลตั้งเป้าว่าจะเพิ่มสัดส่วนของอุตสาหกรรมสร้างสรรค์ให้เป็นอย่างน้อย 20% ของจีดีพีรวม
โรคปัสสาวะน้ำเชื่อมเมเพิล

โรคปัสสาวะน้ำเชื่อมเมเพิล (MSUD) หรือ โรคปัสสาวะหอม เป็นความผิดปกติทางพันธุรกรรมแบบออโตโซมอล รีเซสสีฟ ที่มีผลกระทบต่อกระบวนการเมตาบอลิกที่ผิดปกติของกรดอะมิโนสายกิ่ง ได้แก่ลิวซีน ไอโซลิวซีน และวาลีน โรคนี้เป็นหนึ่งในชนิดของออร์แกนิกเอซิดีเมีย ชื่อของโรคได้มาจากกลิ่นหวานของปัสสาวะผู้ป่วยทารก โดเฉพาะก่อนการวินิจฉัยและระหว่างการเจ็บป่วยแบบฉับพลัน
อาการ.
ชื่อโรคได้มาจากปัสสาวะของผู้ป่วยที่มีกลิ่นหวานคล้ายเมเพิลซิรัปซึ่งจะเกิดเมื่อผู้ป่วยเข้าสู่ภาวะวิกฤตทางเมตาบอลิก when กลิ่นเดียวกันนี้ยังพบได้ในขี้หู เช่นกัน ในวัฒนธรรมที่เมเพิลซิรัปไม่ได้เป็นที่นิยมทั่วไป กลิ่นของปัสสาวะนี้อาจกล่าวว่าคล้ายกับกลิ่ของเฟนูกรีก (fenugreek)
ระบาดวิทยา.
โรค MSUD เป็นโรคหายาก ความขุกในประชากรของสหรัฐอเมริกาอยู่ที่ประมาณ 1 ใน 180,000 ของทารกที่เกิด อย่างไรก็ตาม ในประชากรที่มีแนวโน้มการแต่งงานในสายเลือดเดียวกัน (consanguinity) สูงเช่นชาวเมนนอไนท์ (Mennonites) ในเพนน์ซิลเวเนีย หรือชาวเอมิช (Amish) ความถี่ของ MSUD สูงอย่างมีนัยสำคัญอยู่ที่ 1 ใน 176 ของทารก ในประเทศออสเตรียความถี่อยู่ที่ 1 ใน 250,000 ของทารกแรกเกิด นอกจากนี้ยังเชื่อกันว่าความชุกที่สูงในประชากรบางกลุ่มนั้นเป็นผลบางส่วนมาจากปรากฏการณ์ฟาวเดอร์ เนื่องจาก MSUD พบชุกมากเป็นพิเศษในบุตรหลานของชาวเอมิช, เมนนอนไนท์ และชาวยิว
กูติ เอสปาดัส ยูนิออร์

กูติ เอสปาดัส ยูนิออร์ (Guty Espadas Jr.) หรือกุสตาโบ เอสปิโนซา เอสปาดัส ยูนิออร์ นักมวยสากลชาวเม็กซิโก เกิดเมื่อ 2 กันยายน พ.ศ. 2517 ที่เมืองเมริดา รัฐยูกาตัง ประเทศเม็กซิโก สถิติการชก 53 ครั้ง ชนะ 45 (น็อค 28) แพ้ 8
คิงเคอโลม

จิงเฆอลอม  เป็นเทศบาลที่อยู่ทางตะวันตกเฉียงใต้ที่สุดของมณฑลลิมเบิร์กในประเทศเบลเยียม มีประชากรราว 8,000 คน ทางเหนือของคิงเคอโลมมีพื้นที่ติดต่อกับซินต์-เตรยเดิน ส่วนทางตะวันออกเฉียงเหนืออยู่ติดกับเฮียร์ส
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ดับเครื่องชน คนดีแตก

ดับเครื่องชน คนดีแตก  เป็นละครชุดอเมริกันแนวอาชญากรรม ออกอากาศทางช่องเอเอ็มซีตลอดห้าฤดูกาล ตั้งแต่วันที่ 20 มกราคม ค.ศ. 2008 ถึงวันที่ 29 กันยายน ค.ศ. 2013 ตัวละครหลักคือวอลเตอร์ ไวต์ (ไบรอัน แครนสตัน) ครูสอนวิชาเคมีในโรงเรียนมัธยมปลายผู้สู้ชีวิต หลังตรวจพบว่าตนเป็นโรคมะเร็งปอดชนิดรักษาด้วยการผ่าตัดไม่ได้ตั้งแต่ต้นเรื่อง ชีวิตของเขาแปรผันมาพัวพันกับอาชญากรรม ผลิตและขายยาเมตแอมเฟตามีนเพื่อช่วยพยุงการเงินของครอบครัวก่อนเขาเสียชีวิต ร่วมทีมกับลูกศิษย์เก่า เจสซี พิงก์แมน (แอรอน พอล) ละครสร้างสรรค์โดยวินซ์ กิลลิแกน และถ่ายทำที่แอลบูเคอร์คี รัฐนิวเม็กซิโก
ครอบครัวของวอลเตอร์ประกอบด้วยภรรยา สไกเลอร์ (แอนนา กันน์) ลูกชาย วอลเตอร์ จูเนียร์ หรือฟลินน์ (อาร์เจ มิตตี) และลูกสาว ฮอลลี (เอลานอร์ แอนน์ เวนริช) ละครยังนำเสนอน้องสาวของสไกเลอร์ มารี ชเรเดอร์ (เบ็ตซี แบรนต์) และสามีของเธอ แฮงก์ (ดีน นอร์ริส) ผู้เป็นหน่วยปราบปรามยาเสพติด (ปปส.) วอลเตอร์จับมือกับทนายความ ซอล กูดแมน (บ็อบ โอเด็นเคิร์ก) ซึ่งช่วยทำให้วอลเตอร์ได้ติดต่อกับนักสืบลับ และสายสืบ ไมก์ เออร์แมนเทราต์ (โจนาธาน แบงส์) และในขณะเดียวกัน เจ้านายของไมก์คือราชายาเสพติด กุส ฟริง (จังการ์โล เอสโปซีโต) ในฤดูกาลสุดท้าย เปิดตัวตัวละครชื่อ ทอดด์ อัลควิสต์ (เจสซี เพลมอนส์) และลีเดีย โรดาร์ตเคล (ลอรา เฟรเซอร์)
"ดับเครื่องชน คนดีแตก" กลายเป็นหนึ่งในละครชุดโทรทัศน์ที่ดีที่สุดตลอดกาล ตอนสุดท้ายของละครกลายเป็นรายการเคเบิลทีวีที่มีผู้ชมมากที่สุดในวงการโทรทัศน์อเมริกัน ละครได้รับรางวัลมากมาย อาทิเช่น ไพรม์ไทม์เอมมีอวอร์ดส 10 สาขา, แซทเทิลไลต์อวอร์ดส 8 สาขา, รางวัลลูกโลกทองคำ 2 สาขา และพีเพิลส์ชอยส์อวอร์ดส 1 สาขา ในปี ค.ศ. 2014 "คนดีแตก" ได้รับการบันทึกในบันทึกสถิติโลกกินเนสส์ว่าเป็นรายการโทรทัศน์ที่มียอดผู้ชมมากที่สุดตลอดกาล และยังได้ทำละครชุดแตกแขนงของทนายความซอล กูดแมนในชื่อ "มีปัญหา ปรึกษาซอล" อีกด้วย
งานรักบี้ฟุตบอลประเพณีราชวิทย์-วชิราวุธ

การแข่งขันรักบี้ฟุตบอลประเพณีราชวิทยาลัย - วชิราวธวิทยาลัย เป็นการแข่งขันรักบี้ฟุตบอลประเพณีและการแปรอักษรของนักเรียนระดับมัธยมศึกษา เพื่อชิงถ้วยพระราชทานพระบาทสมเด็จพระเจ้าอยู่หัว ระหว่างโรงเรียนชายล้วนเก่าแก่ 2 สถาบันของประเทศไทย ได้แก่ โรงเรียน ภ.ป.ร. ราชวิทยาลัย ในพระบรมราชูปถัมภ์ และ โรงเรียนวชิราวุธวิทยาลัย ซึ่งจัดขึ้นเป็นประจำทุกปี ณ สนามศุภชลาศัย กรีฑาสถานแห่งชาติ หรือ สนามกีฬากองทัพบก เพื่อเป็นการเชื่อมความสามัคคีของครูอาจารย์ นักเรียนทั้งฝ่ายนักกีฬาและฝ่ายกองเชียร์ และยังรวมไปถึงกลุ่มนักเรียนเก่าทั้งสองสถาบัน ให้มีความ Esprit de Corp (มาจากภาษาฝรั่งเศส แปลว่า จิตวิณญาณของคณะ) และความสามัคคีระหว่างพี่น้องทั้งสองสถาบัน โดยเงินรายได้ที่ได้จากการแข่งขันจะสมทบทุนการกุศลหมด
ประวัติและความเป็นมา.
เดิมแต่แรกนั้น ในสมัยที่ ยังเป็น โรงเรียนราชวิทยาลัย ได้มีการจัดกีฬาหน้าพระที่นั่ง กับโรงเรียนในสังกัดกรมมหาดเล็ก(เป็นโรงเรียนในพระบรมราชูปถัมภ์ ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 6 สิงหาคม 2459 ตามประกาศราชกิจจานุเบกษา เล่ม 33 หน้า 1109) ทุกๆ ปีจะมีการแข่งกีฬาหน้าพระที่นั่ง ในวันแข่งขันกีฬาประจำปีนั้นทั้งครูและนักเรียนในพระบรมราชูปถัมภ์ทุกคนจะต้องไปเฝ้าทูลละอองธุลีพระบาทพร้อมกัน ณ สนามโรงเรียนมหาดเล็กหลวง (วชิราวุธวิทยาลัย ในปัจจุบัน) เมื่อถึงรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 แห่งพระบรมราชวงศ์จักรี ซึ่งกล่าวกันว่าเป็นยุคสมัยที่การเงินของประเทศอยู่ในภาวะคับขัน เศรษฐกิจตกต่ำ จึงได้ทรงตัดทอนรายจ่ายในพระราชสำนัก และได้มีพระบรมราชโองการโปรดเกล้าฯ ให้ยกโรงเรียนราชวิทยาลัยไปรวมกับโรงเรียนมหาดเล็กหลวง ให้เป็น โรงเรียนเดียวกัน ซึ่งโปรดพระราชทานนามนามให้ใหม่ว่า วชิราวุธวิทยาลัย เมื่อวันที่ 16 เมษายน พุทธศักราช 2469 เพื่อเป็นพระบรมราชานุสรณ์เฉลิมพระเกียรติแด่สมเด็จพระบรมเชษฐาธิราช พระบาทสมเด็จพระมงกุฎเกล้าเจ้าอยู่หัว สืบไป
ล่วงมาถึงรัชสมัย พระบาทสมเด็จพระเจ้าอยู่หัว รัชกาลที่ 9 แห่งพระบรมราชวงศ์จักรี ทรงพระกรุณาโปรดเกล้าฯ ให้จัดตั้งโรงเรียนราชวิทยาลัย ขึ้นมาใหม่ ทรงพระราชทานพระบรมราชานุญาต ให้อัญเชิญอักษรพระปรมาภิไธย ภ.ป.ร. ประกอบกับในนามโรงเรียน และให้อยู่ในพระบรมราชูปถัมภ์ จึงได้ใช้นามว่า โรงเรียน ภ.ป.ร. ราชวิทยาลัย ในพระบรมราชูปถัมภ์ มีพระราชประสงค์ให้ โรงเรียน ภ.ป.ร. ราชวิทยาลัย ในพระบรมราชูปถัมภ์ กับ วชิราวุธวิทยาลัย เป็นโรงเรียนดังพี่น้อง ซึ้งเป็นผลสืบเนื่องตามพระราชประสงค์ทั้งสิ้น จึงจัดการแข่งขันกีฬารักบี้ประเพณี ชิงถ้วยพระราชทานพระบาทสมเด็จพระเจ้าอยู่หัว ครั้งแรกในปี 11 พฤศจิกายน พ.ศ. 2526
การจัดการแข่งขัน.
การแข่งขันรักบี้ฟุตบอลประเพณี ชิงถ้วยพระราชทานพระบาทสมเด็จพระเจ้าอยุ่หัว ได้เริ่มขึ้นเป็นครั้งแรกในปีพ.ศ. 2526 โดยลำดับการแข่งขันและการเป็นเจ้าภาพ ดังนี้
<templatestyles src="Col-begin/styles.css"/>
ผลการแข่งขัน.
สรุปผลการแข่งขัน 
ทีม ภปร.ราชวิทยาลัย ชนะ 20 ครั้ง 
ทีม วชิราวุธวิทยาลัย ชนะ 8 ครั้ง 
เสมอ 2 ครั้ง
การป้องกันกำแพงเมืองจีน

การป้องกันกำแพงเมืองจีน (1 มกราคม ค.ศ. 1933 — 31 พฤษภาคม ค.ศ. 1933) เป็นการทัพระหว่างกองทัพของ สาธารณรัฐจีนกับจักรวรรดิญี่ปุ่น ซึ่งเกิดขึ้นก่อนสงครามจีน-ญี่ปุ่นครั้งที่สองจะเริ่มอย่างเป็นทางการในปี ค.ศ. 1937 มันเป็นที่รู้จักในญี่ปุ่นคือ ปฏิบัติการเนกกะ และในหลายแหล่งที่มาในภาษาอังกฤษได้เรียกว่า ยุทธการที่โฮเปครั้งที่หนึ่ง(First Battle of Hopei)
ในช่วงการทัพ ญี่ปุ่นได้ประสบความสำเร็จในการเข้ายึดครองจักหวัดเร่อเห่อของมองโกเลียในจากขุนศึกชาวจีน จาง เสฺวเหลียง และผนวกมันเข้ากับรัฐหุ่นเชิดที่เพิ่งก่อตั้งใหม่ของหมั่นโจวกั๋ว จากชายแดนทางใต้ขยายไปยังถึงกำแพงเมืองจีน
ราฟาเอล กอร์เรอา

ราฟาเอล กอร์เรอา เดลกาโด  (8 สิงหาคม ค.ศ. 1963 - ปัจจุบัน) เป็นอดีตประธานาธิบดีของประเทศเอกวาดอร์ เคยเป็นประธานสหภาพประชาชาติอเมริกาใต้ เขาเป็นนักเศรษฐศาสตร์โดยได้รับการศึกษาในหลายประเทศ เช่น เอกวาดอร์ เบลเยียม สหรัฐอเมริกา กอร์เรอาชนะการเลือกตั้งในปี พ.ศ. 2549 และเข้ารับตำแหน่งประธานาธิบดีในปี พ.ศ. 2550 
ดูเพิ่ม.
วิกฤตการณ์ในประเทศเอกวาดอร์ พ.ศ. 2553
แนต เทอร์เนอร์

แนทแธนเนียล "แนต" เทอร์เนอร์ (2 ตุลาคม ค.ศ. 1800 — 11 พฤศจิกายน ค.ศ. 1831) เป็นทาสชาวอเมริกันซึ่งนำการกบฏของทาสในรัฐเวอร์จิเนีย เมื่อวันที่ 21 สิงหาคม ค.ศ. 1831 ซึ่งทำให้คนผิวขาวเสียชีวิต 56 คน และคนผิวดำเสียชีวิตมากกว่า 55 คน นับเป็นจำนวนผู้เสียชีวิตมากที่สุดที่เกิดขึ้นในการกบฏหนึ่งครั้งก่อนหน้าสงครามกลางเมืองอเมริกันในสหรัฐอเมริกาตอนใต้ เขาได้ผู้สนับสนุนมาจากเซาท์แธมป์ตันเคาน์ตี รัฐเวอร์จิเนีย เทอร์เนอร์ถูกพิพากษาว่ามีความผิด ถูกตัดสินประหารชีวิต หลังจากนั้น รัฐได้ประหารชีวิตคนผิวดำอีก 56 คน ซึ่งถูกกล่าวหาว่ามีส่วนร่วมกับกบฏทาสของเทอร์เนอร์ คนผิวดำอีกกว่าสองร้อยคนถูกเฆี่ยนตีและถูกสังหารโดยทหารชาวบ้านผิวขาวและม็อบที่ปฏิกิริยาต่อความรุนแรงที่เกิดขึ้น ในรัฐเวอร์จิเนียและรัฐทางใต้อื่น ๆ ได้มีการผ่านกฎหมายฉบับใหม่ไม่ให้การศึกษาแก่ทาสและคนผิวดำอิสระ จำกัดสิทธิในการชุมนุมและสิทธิพลเมืองแก่อิสรชนผิวดำ และกำหนดให้พระสอนศาสนาผิวขาวประจำอยู่ในการนมัสการพระเจ้าของคนผิวดำ
ชีวิตช่วงต้น.
แรกเกิด เจ้านายของเทอร์เนอร์บันทึกไว้เฉพาะเพียงชื่อเท่านั้น แนต ถึงแม้ว่าเขาอาจมีนามสกุลอยู่ภายใต้ชุมชนทาส ตามการปฏิบัติโดยทั่วไปในยุคนั้น คนผิวขาวมักจะเรียกถึงเขาโดยนามสกุลของเจ้านาย ซามูเอล เทอร์เนอร์ วิธีปฏิบัติดังกล่าวได้รับการใช้ต่อมาโดยนักประวัติศาสตร์ เทอร์เนอร์ทราบเพียงเล็กน้อยเกี่ยวกับภูมิหลังของบิดาเท่านั้น ผู้ซึ่งเชื่อว่าสามารถหลบหนีจากการเป็นทาสได้เมื่อเทอร์เนอร์ยังเป็นเด็กชาย เทอร์เนอร์อาศัยอยู่ใกล้ชิดกับย่าของเขา บริดเจ็ท ซึ่งเป็นทาสของซามูเอลอีกเช่นกัน ส่วนยายของเทอร์เนอร์เป็นหนึ่งใน Coromantee จากกานาในปัจจุบัน กลุ่มซึ่งเป็นที่รู้จักกันว่าเคยก่อกบฏทาสมาแล้ว เธอถูกจับตัวได้ในแอฟริกาขณะอายุได้ 13 ปี และถูกส่งตัวมาจากอเมริกา
เทอร์เนอร์ใช้ชีวิตในเซาท์แธมป์ตันเคาน์ตี รัฐเวอร์จิเนีย เขตที่อยู่อาศัยของคนผิวดำ
ถนนประชาธิปก

ถนนประชาธิปก (อักษรโรมัน: Thanon Prajadhipok) เป็นถนนสายสำคัญในพื้นที่เขตธนบุรี กรุงเทพมหานคร โดยมีจุดเริ่มต้นจากวงเวียนใหญ่ ตรงไปทางทิศตะวันออกเฉียงเหนือในพื้นที่แขวงหิรัญรูจี ผ่านทางแยกบ้านแขก (ตัดกับถนนอิสรภาพ) และเข้าพื้นที่แขวงวัดกัลยาณ์ ข้ามคลองสมเด็จเจ้าพระยา ผ่านวงเวียนเล็ก (ตัดกับถนนอรุณอมรินทร์และถนนสมเด็จเจ้าพระยา) หลังจากนั้นถนนจะแยกออกเป็นสามทาง ทางแรกมุ่งหน้าข้ามสะพานพระปกเกล้า เชื่อมกับถนนจักรเพชรในพื้นที่แขวงวังบูรพาภิรมย์ เขตพระนคร และทางที่สองมุ่งหน้าข้ามสะพานพระพุทธยอดฟ้า เชื่อมกับถนนตรีเพชรในพื้นที่แขวงวังบูรพาภิรมย์ เขตพระนคร และทางที่สามมุ่งวัดประยุรวงศาวาสวรวิหาร ไปสิ้นสุดที่ใต้สะพานพระพุทธยอดฟ้าโดยมีแนวถนนที่ต่อเนื่องไปคือถนนพญาไม้ในพื้นที่แขวงสมเด็จเจ้าพระยา เขตคลองสาน ระยะทางจากวงเวียนใหญ่ถึงสะพานพระปกเกล้ายาวประมาณ 900 เมตร และยังเป็นเส้นแบ่งการปกครองระหว่างเขตธนบุรี (ฝั่งขาเข้าเมือง) กับเขตคลองสาน (ฝั่งขาออกเมือง) ตั้งแต่วงเวียนใหญ่ถึงต้นสะพานพระพุทธยอดฟ้าอีกด้วย
ถนนประชาธิปกเป็น "ถนนสายที่ 1" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานพระพุทธยอดฟ้า (สะพานปฐมบรมราชานุสรณ์) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว เนื่องในโอกาสสถาปนากรุงรัตนโกสินทร์ครบ 150 ปีในปี พ.ศ. 2475 โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 1 ไว้ตั้งแต่เชิงสะพานพระพุทธยอดฟ้า ตัดกับถนนสายที่ 2 (ปัจจุบันคือถนนอรุณอมรินทร์และถนนสมเด็จเจ้าพระยา) ถนนสายที่ 3 (ปัจจุบันคือถนนอิสรภาพ) และถนนสายที่ 4 (ปัจจุบันคือถนนอินทรพิทักษ์และถนนลาดหญ้า) ไปจนถึงคลองดาวคะนอง
สมเด็จพระเจ้าบรมวงศ์เธอ กรมพระยาดำรงราชานุภาพ ทรงเสนอชื่อถนนสายที่ 1 ของโครงการนี้ถวายพระบาทสมเด็จพระปกเกล้าเจ้าอยู่หัวว่า "ถนนพระปกเกล้า" และ "ถนนประชาธิปก" เพื่อเป็นการเฉลิมพระเกียรติพระบาทสมเด็จพระปกเกล้าเจ้าอยู่หัว (พระนามเดิมคือสมเด็จพระเจ้าลูกยาเธอ เจ้าฟ้าประชาธิปกศักดิเดชน์) ที่ทรงพระกรุณาโปรดเกล้าฯ ให้สร้างสะพานพระพุทธยอดฟ้าข้ามแม่น้ำเจ้าพระยาและสร้างถนนเชื่อมจังหวัดธนบุรีกับจังหวัดพระนคร เมื่อพระองค์มีพระบรมราชวินิจฉัยแล้วได้โปรดเกล้าฯ พระราชทานชื่อถนนสายนี้ว่า ถนนประชาธิปก อย่างไรก็ตาม ภายหลังทางการได้เปลี่ยนชื่อโครงการถนนประชาธิปกช่วงวงเวียนใหญ่ถึงคลองดาวคะนองเป็น "ถนนสมเด็จพระเจ้าตากสิน"
ภาษาจ้วงได

ภาษาจ้วงได  มีผู้พูดทั้งหมด 120,200 คน พบในจีน 120,000 คน (พ.ศ. 2550) ทางตะวันออกเฉียงใต้ของมณฑลยูนนาน เขตปกครองตนเองของชาวจ้วงและชาวแม้วในเขตปกครองตนเองกว่างซีจ้วง พบในเวียดนาม 200 คน (พ.ศ. 2550) ในจังหวัดหล่าวกายทางภาคเหนือ จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก จัดเป็นสำเนียงทางใต้ของภาษาจ้วง แต่ค่อนข้างต่างจากสำเนียงทางใต้อื่น ๆ ใกล้เคียงกับภาษาจ้วงนอง ผู้พูดภาษานี้ในจีนใช้ภาษาจีนกลางเป็นภาษาที่สอง
ภาษาจ้วงหยงหนาน

ภาษาจ้วงหยงหนาน (Yongnan Zhuang) มีผู้พูดทั้งหมด 1,810,000 คน อยู่ในประเทศจีน1,800,000 คน (พ.ศ. 2543) ทางตอนใต้ของเขตปกครองตนเองกว่างซีจ้วง และบางส่วนของมณฑลยูนนาน อยู่ในประเทศเวียดนามราว 10,000 คน (พ.ศ. 2543) ในจังหวัดกาวบั่ง ประมาณครึ่งหนึ่งพูดได้ภาษาเดียว จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก เป็นสำเนียงทางใต้ของภาษาจ้วง ผู้พูดภาษานี้ในประเทศจีนจะใช้ภาษาจีนกลางในการติดต่อทางธุรกิจและทางราชการ
อินเนเรอ ฟือรุง

อินเนเรอ ฟือรุง  เป็นคำที่อธิบายถึงรายละเอียดการออกแบบของกองทัพ ซึ่งเชื่อมโยงกับคำแถลงภารกิจของ "พลเมืองในเครื่องแบบ" (Staatsbürgers in Uniform) คำว่า Innere Führung ไม่มีคำจำกัดความอย่างเป็นทางการ มีเพียงคำอธิบายในระเบียบของกองทัพสหพันธ์สาธารณรัฐเยอรมัน Zentralen Dienstvorschrift der Bundeswehr ZDv 10/1 „Innere Führung”
ข้อมูลเพิ่มเติม.
ภาษาจ้วงหยาง

ภาษาจ้วงหยาง  มีผู้พูดทั้งหมด 870,000 คน (พ.ศ. 2543) ในประเทศจีน พบในเขตปกครองตนเองกว่างซีจ้วงและมณฑลยูนนาน มีในประเทศเวียดนามเช่นกัน แต่ไม่ทราบจำนวนแน่นอน อยู่ทางภาคเหนือบริเวณจังหวัดกาวบั่ง จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก จัดเป็นสำเนียงทางใต้ของภาษาจ้วง ผู้พูดภาษานี้ในจีนจะพูดภาษาจีนกลาง ภาษาจีนผิง หรือภาษาจีนกวางตุ้งเป็นภาษาที่สอง
รายชื่อธงในประเทศอียิปต์

ตารางข้างล่างนี้แสดงธง ที่ใช้ในประเทศสาธารณรัฐอาหรับอียิปต์ อ่านเพิ่มเติมที่หัวข้อธงชาติอียิปต์
ธงประธานาธิบดี.
ตลอดสมัยแห่งสาธารณรัฐ ธงประจำตำแหน่งสำหรับประธานาธิบดีมีลักษณะอย่างเดียวกับธงชาติ แต่มีการเพิ่มรูปตราแผ่นดินรูปเหยี่ยวหรือนกอินทรีลงบนมุมซ้ายบนของธงอยู่เสมอ ทั้งนี้ แม่ในรัฐธรรมนูญแห่งสาธารณรัฐอาหรับอียิปต์ มาตรา 150 จะบัญญัติว่าประธานาธิบดีมีฐานะเป็นผู้บัญชาการทหารสูงสุดแห่งกองทัพอียิปต์โดยตำแหน่ง แต่ธงสำหรับตำแหน่งดังกล่าวได้มีการออกแบบให้ผิดจากธงของตำแหน่งประธานาธิบดี กล่าวคือ เป็นธงแบบเดียวกับธงชาติ แต่มีรูปนกอินทรีแห่งศอลาฮุดดีนจับอยู่เหนือดาบคู่ไขว้ นอกจากนั้นผู้บัญชาการทหารสูงสุดแห่งกองทัพอียิปต์ยังมีธงสำหรับกองทัพบก กองทัพเรือ และกองทัพอากาศเป็นการเฉพาะอีกต่างหาก ในเอกสารทางการทหารของอียิปต์กล่าวว่าการแสดงธงผู้บัญชาการทหารสูงสุดจะกระทำได้ก็ต่อเมื่อประธานาธิบดีเดินทางไปเยือนหน่วยทหาร โดยการประดับธงนั้นจะต้องให้ธงชาติอยู่ตรงกลาง ธงประธานาธิบดีอยู่ทางด้านขวาของธงชาติ และธงผู้บัญชาการทหารสูงสุดอยู่ทางด้านซ้ายของธงชาติ
ฮุน มาแณต

พลเอก สมเด็จมหาบวรธิบดี ฮุน มาแณต ("สมฺเดจฺมหาบวรธิบดี หุนฺ มาแณตฺฯ"; เกิด 20 ตุลาคม พ.ศ. 2520) เป็นทหารบกและนักการเมืองชาวกัมพูชา นายกรัฐมนตรีกัมพูชาคนปัจจุบัน อดีตผู้บัญชาการทหารบกและรองผู้บัญชาการทหารสูงสุดกัมพูชา เป็นบุตรคนที่สองในจำนวนหกคนของฮุน เซน อดีตนายกรัฐมนตรี และ ประธานองคมนตรีแห่งราชอาณาจักรกัมพูชา คนปัจจุบัน กับบุน รานี
ประวัติ.
ฮุน มาแณต เกิดวันที่ 20 ตุลาคม พ.ศ. 2520 ที่หมู่บ้านเกาะทมา อำเภอเมโมต จังหวัดกำปงจาม ในช่วงที่เขมรแดงปกครองกัมพูชา โดยเป็นบุตรคนที่สองจากทั้งหมดหกคนของฮุน เซน และบุน รานี เขาสืบเชื้อสายจีนแต้จิ๋วจากฮุน เนียง ผู้เป็นปู่ ในคืนวันเกิด มีแสงสว่างส่องผ่านหลังคาบ้าน ซึ่งฮุน เซน เชื่อว่าบุตรคนนี้เกิดจากอำนาจของสิ่งเหนือธรรมชาติ ที่ได้รับการบูชาในบ้านเกาะทมา
ฮุน มาแณต เติบโตและได้รับการศึกษาทั่วไปในพนมเปญ ก่อนสำเร็จการศึกษาจากวิทยาลัยการทหารสหรัฐ (เวสต์พอยต์) เมื่อ พ.ศ. 2542 โดยเป็นบัณฑิตชาวกัมพูชาคนแรกของสถาบันนี้ และเป็นหนึ่งในนักเรียนนายร้อยต่างชาติเพียง 7 คนที่สำเร็จการศึกษาในปีนั้น จากนั้นได้ศึกษาต่อด้านเศรษฐศาสตร์ที่มหาวิทยาลัยนิวยอร์ก ประเทศสหรัฐจนจบปริญญาโท และในปี พ.ศ. 2551 ศึกษาต่อเศรษฐศาสตร์ที่มหาวิทยาลัยบริสตอล ประเทศอังกฤษจนจบปริญญาเอก
ฮุน มาแณต สมรสกับปึจ จันท์โมนี ("เพชฺรฺ จันทฺมุนี") มีบุตรธิดา 3 คน
การทำงาน.
ฮุน มาแณต ได้เข้าร่วมกองทัพกัมพูชาในปี พ.ศ. 2538 รับราชการกองทัพกัมพูชา ยศร้อยตรี สังกัดกองพลน้อยที่ 70 ฮุน มาแณต ได้รับการประดับยศพลจัตวา เมื่อวันที่ 13 ตุลาคม พ.ศ. 2552 และเลื่อนเป็นพลตรี และดำรงตำแหน่งผู้บัญชาการกองพลน้อยที่ 70 ซึ่งมีหน้าที่ต่อต้านการก่อการร้าย และตำแหน่งผู้บัญชาการกองกำลังพิทักษ์ผู้นำ เมื่อวันที่ 3 มกราคม พ.ศ. 2554 
ในกรณีพิพาทพรมแดนไทย–กัมพูชา เมื่อปี พ.ศ. 2554 ฮุน มาแณต เป็นผู้บัญชาการรบของฝั่งกัมพูชา และได้รับบาดเจ็บจากการสู้รบในกรณีพิพาทดังกล่าว ต่อมาในปี 2562 เขาดำรงตำแหน่งผู้บัญชาการทหารบกราชอาณาจักรกัมพูชา และรองผู้บัญชาการทหารสูงสุดกัมพูชา
ในวันที่ 26 กรกฏาคม พ.ศ. 2566 ฮุน เซน ได้ประกาศลาออกจากตำแหน่งนายกรัฐมนตรีกัมพูชา และประกาศให้ฮุน มาแณต สืบทอดตำแหน่งนี้ต่อไป โดยพระบาทสมเด็จพระบรมนาถ นโรดม สีหมุนี มีพระบรมราชโองการโปรดเกล้าฯ ให้ฮุน มาแณต ดำรงตำแหน่งนายกรัฐมนตรี เมื่อวันที่ 7 สิงหาคม และรัฐสภากัมพูชามีมติรับรองเขาเมื่อวันที่ 22 สิงหาคม ทั้งนี้ คณะรัฐมนตรีใหม่มีกำหนดสาบานตนเข้ารับตำแหน่งในวันเดียวกัน
ต้นไม้แบบที

ในสาขาวิชาวิทยาการคอมพิวเตอร์ ต้นไม้แบบที (T-tree) เป็นโครงสร้างข้อมูลประเภท ต้นไม้ทวิภาค ที่ถูกใช้เป็น ฐานข้อมูลหน่วยความจำหลัก  เช่น , , , และ Kairos
ต้นไม้แบบที เป็นต้นไม้ค้นหาแบบทวิภาคที่มีโครงสร้างปรับสมดุลเองได้  เหมาะสำหรับกรณีที่หน่วยความจำเก็บทั้งดัชนีและข้อมูลเช่นเดียวกับ ต้นไม้แบบบี  ที่เหมาะสำหรับการรักษาข้อมูลของหน่วยความจำสำรอง เช่น ฮาร์ดดิสก์ นอกจากนี้ต้นไม้แบบทียังได้ประโยชน์จากโครงสร้างหน่วยความจำแบบต้นไม้เช่นเดียวกับ ต้นไม้เอวีแอล  ในขณะที่สามารถประหยัดพื้นที่เก็บข้อมูลเมื่อมีขนาดเป็นจำนวนมากได้ เพราะว่าแต่ละปมของต้นไม้เอวีแอลสามารถเก็บข้อมูลได้เพียงแค่ตัวเดียว จึงจำเป็นที่ต้องสร้างปมเพื่อเก็บข้อมูลเป็นจำนวนมากกว่า
ต้นไม้แบบทีจะใช้ความจริงที่ว่าข้อมูลจะอยู่ร่วมกันกับดัชนีในหน่วยความจำเสมอ มันจึงสามารถเก็บเฉพาะตัวชี้ไปยังข้อมูลเท่านั้น
ชื่อ ต้นไม้แบบที มาจากรูปร่างของปมที่มีลักษณะเหมือนตัวอักษรในภาษาอังกฤษตัว T
ประสิทธิภาพ.
แม้ว่าต้นไม้แบบทีจะถูกนำมาใช้กันอย่างแพร่หลายสำหรับฐานข้อมูลหน่วยความจำหลัก แต่การวิจัยเมื่อเร็วๆ นี้แสดงให้เห็นว่าจริงๆ แล้วมันไม่ได้ทำงานได้ดีกว่า ต้นไม้แบบบี เลย เมื่อใช้กับฮาร์ดแวร์สมัยใหม่
เหตุผลหลักน่าจะเป็นเพราะว่าสมมติฐานแบบเดิมที่บอกว่าอัตราการเข้าถึงแคชและหน่วยความจำหลักเท่ากันใช้ไม่ได้อีกต่อไป เนื่องจากในปัจจุบันอัตราการเข้าถึงแคชจะเร็วกว่าหน่วยความจำหลักมาก
โครงสร้างปม.
ต้นไม้แบบที ประกอบจะประกอบไปด้วย ตัวชี้ไปยังปมพ่อ ตัวชี้ไปยังปมลูกซ้ายและขวา แถวลำดับของตัวชี้ข้อมูล และข้อมูลการควบคุมพิเศษ
ปมที่มีต้นไม้ย่อย  สองต้น เรียกว่า "ปมภายใน" (internal nodes) ปมที่ไม่มีต้นไม้ย่อย เรียกว่า "ปมใบ" (leaf nodes) และปมที่มีต้นไม้ย่อยเพียงแต่ต้นเดียว เรียกว่า "ปมครึ่งใบ" (half-leaf nodes) ปมจะถูกเรียกว่า "ปมขอบเขต" (bounding node) สำหรับค่าหนึ่ง ถ้าค่านั้นอยู่ระหว่างค่าน้อยสุดและมากสุดของปมนั้น
ค่าที่มากที่สุดในต้นไม้ย่อยซ้ายของแต่ละปมภายใน เรียกว่า "ขอบเขตล่างมากสุด" (greatest lower bound) ค่าที่น้อยที่สุดในต้นไม้ย่อยขวาของแต่ละปมภายใน เรียกว่า "ขอบเขตบนน้อยสุด" (least upper bound) ซึ่งค่าทั้งสองนี้จะอยู่ที่ปมใบหรือปมครึ่งใบเสมอ ปมใบและปมครึ่งใบสามารถมีจำนวนข้อมูลได้ตั้งแต่หนึ่งจนถึงขนาดของแถวลำดับข้อมูล แต่จำนวนข้อมูลขั้นต่ำและมากสุดของปมภายในจะถูกกำหนดไว้ล่วงหน้าแล้ว
การสร้างบริการ.
การเพิ่มสมาชิก.
ถ้ามีการเพิ่มปมใหม่ ต้นไม้อาจจำเป็นต้องปรับสมดุล (rebalanced) จะอธิบายด้านล่าง
การหมุนและการปรับสมดุล.
ต้นไม้แบบทีจะดำเนินการบนพื้นฐานของ ต้นไม้ค้นหาแบบทวิภาคที่มีโครงสร้างปรับสมดุลเองได้  โดยเฉพาะตามที่บทความของ Lehman และ Carey ได้อธิบายไว้ว่าต้นไม้แบบทีจะปรับสมดุลเหมือนกับต้นไม้เอวีแอล ที่ว่ามันจะไม่สมดุลเมื่อปมลูกมีความสูงต่างกันอย่างน้อยสองระดับ กรณีนี้จะเกิดขึ้นหลักจากทำการเพิ่มหรือลบปม ซึ่งหลังจากทำการเพิ่มหรือลบปมแล้ว ต้นไม้จะถูกตรวจจากใบไปยังราก ถ้าตรวจพบว่าไม่สมดุลก็จะทำหนึ่งหรือสองครั้ง ทำให้สามารถประกันได้ว่าต้นไม้จะสมดุลเสมอ
เมื่อหมุนเสร็จแล้วปมภายในมีจำนวนข้อมูลน้อยกว่าขั้นต่ำที่ใส่ได้ให้ย้ายข้อมูลจากปมลูกมาใส่ในปมภายในนี้ (อาจมากกว่าหนึ่งปม)
ประเทศญี่ปุ่นในเอเชียนเกมส์ 1958

<ns>0</ns>
 <revision>
 <parentid>11146912</parentid>
 <timestamp>2025-05-29T14:53:30Z</timestamp>
 <contributor>
 <username>PanImage</username>
 </contributor>
 <origin>12337747</origin>
 <model>wikitext</model>
 <format>text/x-wiki</format>
ประเทศญี่ปุ่น ได้เข้าร่วมการแข่งขันกีฬาเอเชียนเกมส์ 1958 ซึ่งจัดเป็นครั้งที่ 3 ในระหว่างวันที่ 24 พฤษภาคม ถึง 1 มิถุนายน ค.ศ. 1958 (พ.ศ. 2501) ณ กรุงโตเกียว ประเทศญี่ปุ่น โดยหลังจากจบการแข่งขัน ญี่ปุ่นสามารถคว้าเหรียญทองมาได้มากเป็นอันดับที่ 1 คือ 67 เหรียญทอง 41 เหรียญเงิน และ 30 เหรียญทองแดง รวม 138 เหรียญ
ลีลา ดาวส์

ลีลา ดาวส์  เกิด 19 กันยายน พ.ศ. 2511 ใน โออาซากา ประเทศเม็กซิโก เป็นนักร้องชาวเม็กซิกันของเพลงดั้งเดิม เพื่อให้คุณมี ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของ 
นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง
ในรูปแบบ ดนตรี เขาอ้างว่ารากของเขาและเม็กซิกันที่ ชนพื้นเมืองของเม็กซิโก, เล่นเพลงต่างๆ ภาษา นอกเหนือจาก เพลง ภูมิภาค เม็กซิโก ขึ้นอยู่กับเสียงของ โออาซากา ดาวน์เริ่มมีชื่อเสียงหลังจากที่ปล่อยของ สตูดิโออัลบั้ม เปิดตัวครั้งแรกของ "La Sandunga" ในปี พ.ศ. 2542 ซึ่งประสบความสำเร็จในเชิงพาณิชย์และการรับที่สำคัญบวก แต่การเปิดตัวเชิงพาณิชย์ในวงการเพลง สเปน ใน พ.ศ. 2543 ด้วยอัลบั้ม "ต้นไม้ ชีวิต" และความสำเร็จระดับนานาชาติมาแตกหักใน พ.ศ. 2544 ใน "สาย" มีโอกาสในการชนะ รางวัลแกรมมี่ และผู้ชนะสองเวลาของ ละตินแกรมมี่
ประวัติ.
ลีลาเป็นลูกสาวของนักร้องคาบาเร่ต์ อานา และอัลเลน ดาวน์ ศาสตราจารย์ของโรงภาพยนตร์อเมริกันของมินนิโซตา เขาอาศัยอยู่ใน โออาซากา เม็กซิโกรวมทั้งในรัฐแคลิฟอร์เนียประเทศสหรัฐอเมริกาเป็นวัยรุ่นและเป็นผู้ใหญ่ใน รัฐมินนิโซตา เขาได้รับปริญญาในมานุษยวิทยาที่มหาวิทยาลัยมินนิโซตา ต่อมาทรงกลับไปยังเม็กซิโกซึ่งเขาจะเริ่มร้องเพลงในคลับของ โออาซากา และใน ฟิลาเดลเฟีย ด้วยการสนับสนุนของ เปาโล โคเฮน
อาชีพเป็นนักแสดงหญิง.
ลีลา ดาวส์ มีเงินเดิมพันเล็ก ๆ ในภาพยนตร์เช่น "Fados", "ฟรีด้า" และ "จนถึงหยดสุดท้ายหลังหัวใจเป็น"; สารคดี ใน เพลงเม็กซิกัน ที่เกี่ยวข้องกับเลขยกกำลังที่แตกต่างกันของประเภท ปัจจุบัน ดาวส์ จะทำงานเกี่ยวกับองค์ประกอบและการเตรียมการสำหรับการดนตรี "น้ำเช่นช็อคโกแลตสำหรับ", ตามหนังสือของ Laura Esquivel ซึ่งจะฉายรอบปฐมทัศน์ที่โรงละครสาธารณะ นิวยอร์ก และ บรอดเวย์ ในช่วงปลายปี พ.ศ. 2554 หรือต้นปี พ.ศ. 2555 และจะเข้าร่วมในการถ่ายทำภาพยนตร์ของ ภาพยนตร์ อเมริกัน "Mariachi Gringo" ที่กำกับโดย Tom Gustafson ที่เธอทำงานร่วมนักแสดงหญิงเม็กซิกัน อะเดรีย บาร์ฮ, รูอิซเท เรซา และ นักแสดง แคนาดา ชอว์น แอชมอร์ ภาพยนตร์เรื่องนี้คาดว่าจะเปิดตัวในต้น พ.ศ. 2555
เดวิด รอบินสัน

เดวิด มัวรีส รอบินสัน(David Maurice Robinson)เกิดวันที่ 6 สิงหาคม ค.ศ 1965 เป็นนักกีฬาบาสเก็ตบอลที่รีไทร์แล้ว เล่นตำแหน่ง เซนเตอร์ (Center)ให้กับทีม ซานอันโตนิโอ สเปอร์ส(San Antonio Spurs) ตลอดชีวิตกาลเป็นนักกีฬา ซึ่งก่อนที่เขาจะเข้ามาเล่นในลีก เอ็นบีเอ เขาได้เข้ารับราชการทหารในสังกัด ทหารเรือ จึงเป็นที่มาของฉายาในขณะเล่นว่า "The Admiral" หรือ "พลเรือเอก"นั้นเอง เขาและเพื่อนร่วมทีมในตำแหน่งพาวเวอร์ ฟอร์เวิด ทิม ดังแคน(Tim Duncan)ถูกเรียกว่า "หอคอยคู่" ประจำทีม ชื่อของเขาได้รับเลือกให้เข้าไปอยู่ในหอเกียรติยศ ร่วมกับ ไมเคิล จอร์แดน (Micheal Jordan)แห่ง ชิคาโก้ บูลส์ (Chicago Bulls), จอห์น สต็อกตัน (John Stockton)แห่ง ยูท่าห์ แจ๊ส(Utah Jazz)ในวันที่ 1 กันยายน 2009 เขาถูกพูดถึงในฐานะที่เป็นผู้เล่นในตำแหน่ง เซนเตอร์ ที่ยอดเยี่ยมตลอดกาล ของ ลีก Nba
ชีวิตในวัยเยาว์.
เดวิด มัวรีส รอบินสัน เกิดวันที่ 6 สิงหาคม ค.ศ. 1965 ในฟลอริดา เป็นบุตรคนที่สองของครอบครัว ซึ่งพ่อของเค้าได้รับราชการทหารในกองทัพเรือ ทำให้ต้องถูกย้ายที่บ่อย หลังจากพ่อของเขาเกษียณออกจากราชการ ครอบครัวของเขาก็ได้ลงหลักปักฐานที่ วู้ด บริดจ์ รัฐ เวอร์จิเนีย(Woodbridge Verginia)ซึ่งเป็นที่ๆรอบินสันได้แสดงศักยภาพทั้งการเรียน และการกีฬาทุกอย่างยกเว้นบาสเก็ตบอล ในขณะที่อยู่มัธยมต้น เขามีส่วนสูงถึง 5ฟุต9นิ้ว เขาได้ลองเล่นบาสเก็ตบอลดูแต่สุดท้ายก็หยุดเล่น แต่เมื่อเขาได้เข้าเรียนมํธยมปลาย เขาสูงถึง 6ฟุต7นิ้ว โดยโค้ชได้จับเขาซึ่งตัวสูงเข้ามาอยู่ในทีมแต่ก็ยังไม่ได้เล่นบาสเก็ตบอลอย่างจริงจังเนื่องจากขาดการแข่งขันเพราะพื้นที่เขตที่เขาอยู่เป็นพื้นที่นอกเมืองวอชิงตัน ซึ่งรอบินสันได้รับรางวัลชมเชยเล็กๆน้อยๆจากภายในพื้นที่ชุมชนและเขตที่เขาอาศัยอยู่เท่านั้น ซึ่งเขาก็ไม่ได้รับความสนใจจากโค้ชบาสเก็ตบอลในมหาวิทยาลัยดังๆเท่าไหร่นัก รอบินสันสอบวัดระดับเข้ามหาวิทยาลัยได้คะแนนสูงถึง 1320 เขาจึงเลือกที่จะเข้า โรงเรียนนายเรือของกองทัพเรือสหรัฐ (U.S. Naval Academy)
พร็อกซิมาคนครึ่งม้า

พร็อกซิมาคนครึ่งม้า  คือดาวแคระแดงในกลุ่มดาวคนครึ่งม้าที่อยู่ห่างจากระบบสุริยะของเราในระยะประมาณ 4.2 ปีแสง ค้นพบโดยโรเบิร์ต อินเนส ผู้อำนวยการหอดูดาวยูเนียนในแอฟริกาใต้เมื่อปี พ.ศ. 2458 ได้ชื่อว่าเป็นดาวฤกษ์ดวงที่อยู่ใกล้ระบบสุริยะมากที่สุดเท่าที่รู้จักกันในปัจจุบัน พร็อกซิมาคนครึ่งม้าอยู่ห่างจากระบบดาวคู่แอลฟาคนครึ่งม้า ซึ่งสว่างกว่าและเป็นดาวที่อยู่ห่างจากโลกเป็นอันดับ 2 และ 3 ประมาณ 0.237 ± 0.011 ปีแสง มีความเป็นไปได้ที่พร็อกซิมาคนครึ่งม้าจะเป็นส่วนหนึ่งในระบบดาวสามดวงร่วมกับแอลฟาคนครึ่งม้า เอ และแอลฟาคนครึ่งม้า บี
ต้นกำเนิดชื่อ.
พร็อกซิมา  แปลว่าใกล้ที่สุด ซึ่งสอดคล้องกับระยะห่างระหว่างดาวดวงนี้กับเรา
การตั้งชื่อดาวแปรแสง

การตั้งชื่อดาวแปรแสง  เป็นเกณฑ์การตั้งชื่อดาวแปรแสง ซึ่ง ณ ตอนนี้ เกณฑ์การตั้งชื่อมีดังนี้:
ตัวอย่างเช่น:
หมายเหตุ: การใช้ตัวอักษรแรกที่เป็นอักษรที่ไกลออกไปมากกว่าตัวที่สอง ซึ่งพูดได้ว่าดาวไม่สามารถมีชื่อว่า บีเอ, แซดดี, ดีบี ฯลฯ
ประวัติ.
ในช่วงกลางพุทธศตวรรษที่ 25 นักดาราศาสตร์ได้ค้นพบดาวแปรแสงเพียงไม่กี่ดวง จึงดูมีเหตุผลที่จะใช้อักษรละติน โดยการเริ่มจากตัวอาร์เพื่อไม่ให้สับสนกับการตั้งชื่อดาวตามสเปกตรัมดาวฤกษ์ (ณ ตอนนี้ถูกใช้ไม่บ่อยนัก) หรือการตั้งชื่อระบบไบเออร์โดยใช้อักษรละติน เกณฑ์การตั้งชื่อนี้ถูกพัฒนาโดยฟรีดริช วิลเฮ็ล์ม อาร์เกลันเดอร์ เชื่อกันว่าอาร์จแลนเดอร์เลือกใช้อักษรอาร์เพราะคำว่า "รูจ"  ในภาษาฝรั่งเศส และ"รอต"  ในภาษาเยอรมันล้วนหมายถึงสีแดง แต่ว่าคำพูดของอาร์จแลนเดอร์พิสูจน์ให้เห็นว่าความคิดนี้ผิด
ในปี พ.ศ. 2379 ขนาดตัวเอสยังถูกในกลุ่มดาวงูเท่านั้น แต่หลังจากนั้นก็มีการค้นพบดาวแปรแสงมากมานมหาศาล จนในที่สุด อักษรโรมันก็หมด จึงมีการใช้ตัวเลขแทน
รุ่นคนสร้างชาติ

รุ่นคนสร้างชาติ เป็นสตูดิโออัลบั้มลำดับที่ 14 ของวงคาราบาว ออกวางจำหน่ายในปลายปี พ.ศ. 2537 ในรูปแบบซีดีและเทปคาสเซ็ท โดยเป็นอัลบั้มชุดแรกที่ออกในนามบริษัท "วอร์นเนอร์ มิวสิก ไทยแลนด์" 
ประวัติ.
หลังวง คาราบาว ออกอัลบั้มช้างไห้ ทางต้นสังกัด ดี-เดย์ เอ็นเทอร์เทนเมนท์ ได้เปลี่ยนชื่อเป็น วอร์นเนอร์ มิวสิก ไทยแลนด์ ขณะเดียวกัน แอ๊ด คาราบาว ได้ลาบวชอยู่ระยะหนึ่ง จึงกลับมาทำอัลบั้มเดี่ยวชุด "รอยคำรณ" และเริ่มทำอัลบั้มในนามวงเป็นลำดับที่ 14 โดยเป็นอัลบั้มชุดหนึ่งที่แอ๊ดปรากฏตัวร้องเพลงด้วยทรงผมที่ถูกโกนศีรษะจากการบวช
อัลบั้มชุดนี้มีบทเพลงที่ได้รับความนิยมอย่างมากคือเพลง "หลวงพ่อคูณ" ซึ่งได้ พยัพ คำพันธุ์ เซียนพระมือหนึ่งของไทย มาร่วมแต่งเพลง 
นอกจากนี้ ยังมีเพลงที่แต่งขึ้นเพื่อสดุดีบุคคลสำคัญอีกสองท่าน ได้แก่ "20 ปี คาราวาน" โดยนำทำนองเพลง เซิ้งอีสาน ของวงดนตรีเพื่อชีวิต คาราวาน มาดัดแปลง เนื้อร้องกล่าวถึงประวัติการเดินทางของวงคาราวาน และเพลง "จ่าง แซ่ตั้ง" เพื่อรำลึกถึงศิลปิน นักเขียนบทกวีรูปธรรม และจิตรกรภาพวาดนามธรรมคนแรกของไทย โดยแอ๊ดรับหน้าที่ร้องนำเกือบทั้งหมด 
จุดเด่นของอัลบั้ม คือ การบันทึกเสียงแบบแสดงสดทุกชิ้น โดยมีช่วงที่บรรเลงดนตรีแบบนอนสต็อป ได้แก่เพลง "ตาดี" และ "20 ปี คาราวาน" 
ชื่ออัลบั้ม รุ่นคนสร้างชาติ บ้างเรียกชื่อเป็น "คนสร้างชาติ" สังเกตจากขนาดและฟอนต์ของตัวพิมพ์หนังสือบนปกเทป
ฮอ นำฮง

สมเด็จอิสสรวิเทสปัญญา ฮอ นำฮง ("โห ณำหุง"; เกิด 15 พฤศจิกายน ค.ศ. 1935) เป็นรองนายกรัฐมนตรีกัมพูชา รัฐมนตรีว่าการกระทรวงต่างประเทศกัมพูชา และกรรมการบริหารพรรคประชาชนกัมพูชา พรรครัฐบาลของกัมพูชาในปัจจุบัน ฮอ นำฮงดำรงตำแหน่งรัฐมนตรีต่างประเทศกัมพูชาอย่างยาวนานตั้งแต่ ค.ศ. 1990 ถึง 1993 และตั้งแต่ ค.ศ. 1998 จนถึงปัจจุบัน 
ฮอ นำฮงเกิดที่พนมเปญ จบการศึกษาด้านการทูต และไปศึกษาต่อด้านกฎหมาย ที่ปารีส ประเทศฝรั่งเศส เริ่มรับราชการที่สถานเอกอัครราชทูตกัมพูชาประจำปารีสระหว่างปี ค.ศ. 1967 ถึง 1973 จากนั้นได้ดำรงตำแหน่งทูตกัมพูชาประจำกรุงอาบานา ประเทศคิวบา ระหว่างปี ค.ศ. 1973 ถึง 1975 
ในช่วงที่เขมรแดงปกครองกัมพูชาระหว่างปี ค.ศ. 1973 ถึง 1975 เขาถูกคุมขังอยู่ที่เรือนจำเบือง ตระเบก (Boeung Tra Bek) ในพนมเปญ หลังการพ่ายแพ้ของเขมรแดงในปี 1980 ต่อเฮง สัมรินและกองทัพเวียดนาม ฮอ นำฮงได้เข้าร่วมรัฐบาลคอมมิวนิสต์ของนายกรัฐมนตรีแปน สุวัน ในตำแหน่งรัฐมนตรีช่วยว่าการกระทรวงต่างประเทศ และไปดำรงตำแหน่งทูตกัมพูชาประจำกรุงมอสโก สหภาพโซเวียต ระหว่างปี 1982 ถึง 1989 และรัฐมนตรีว่าการกระทรวงต่างประเทศในปี 1991 ในรัฐบาลของฮุน เซน จากนั้นได้ไปดูแลด้านการต่างประเทศ ในฐานะทูตกัมพูชาประจำกรุงปารีส ตั้งแต่ปี ค.ศ. 1993 
ตั้งแต่ปี ค.ศ. 1998 ฮอ นำฮงเดินทางกลับมารับตำแหน่งรัฐมนตรีว่าการกระทรวงต่างประเทศ จนถึงปัจจุบัน โดยได้รับแต่งตั้งให้ดำรงตำแหน่งรองนายกรัฐมนตรีด้วย ตั้งแต่ปี ค.ศ. 2004 
เครื่องราชอิสริยาภรณ์.
เครื่องราชจากต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
ไบรอัน โคเวน

ไบรอัน โคเวน  (เกิด 10 มกราคม พ.ศ. 2503) เป็นอดีตนายกรัฐมนตรีแห่งสาธารณรัฐไอร์แลนด์ ได้รับตำแหน่งตั้งแต่ 7 พฤษภาคม พ.ศ. 2551 จนถึง 9 มีนาคม พ.ศ. 2554 นอกจากนี้เขายังเป็นรัฐมนตรีกระทรวงต่างประเทศของไอร์แลนด์หลังจากรัฐมนตรีคนก่อนลาออก 
เมื่อวันที่ 22 มกราคม พ.ศ. 2554 โคเวนประกาศลาออกจากตำแหน่งหัวหน้าพรรค ฟิอันนา เฟล ซึ่งเป็นพรรครัฐบาล แต่จะยังทำหน้าที่นายกรัฐมนตรีต่อไปจนกว่าการเลือกตั้งทั่วไปครั้งใหม่จะเริ่มต้นในวันที่ 11 มีนาคม พ.ศ. 2554 ซึ่งถือเป็นครั้งแรกในประวัติศาสตร์การเมืองของไอร์แลนด์ที่นายกรัฐมนตรีไม่ได้ครองตำแหน่งผู้นำพรรครัฐบาล โดยการตัดสินใจของเขามีขึ้นภายหลังเผชิญวิกฤตการเมืองและความขัดแย้งในพรรคร่วมรัฐบาลมานานนับสัปดาห์ ขณะที่เขารอดพ้นการลงมติรับรองภาวะผู้นำแต่จำต้องลาออกจากตำแหน่งหัวหน้าพรรค หลังถูกกดดันเนื่องจากความล้มเหลวในการปรับคณะรัฐมนตรี
แกรี มัวร์

โรเบิร์ต วิลเลียม แกรี มัวร์ (4 เมษายน ค.ศ. 1952 – 6 กุมภาพันธ์ ค.ศ. 2011) หรือ แกรี มัวร์ เป็นนักกีตาร์, นักร้องและนักแต่งเพลง ชาวไอร์แลนด์เหนือ มีผลงานทางดนตรีส่วนใหญ่ในแนวเพลงบลูส์ร็อก, เฮฟวีเมทัล, แจ๊สฟิวชัน โดยได้รับการยกย่องจากวงการเพลงให้เป็นหนึ่งในมือกีตาร์ที่มีฝีมือระดับอัจฉริยะคนหนึ่งของโลก
มัวร์เกิดและเติบโตที่กรุงเบลฟาสต์ ประเทศไอร์แลนด์เหนือ และได้เข้าร่วมวงดนตรีในกรุงเบลฟาสต์หลายวงในช่วงวัยรุ่น ก่อนจะย้ายไปใช้ชีวิตที่กรุงดับลิน สาธารณรัฐไอร์แลนด์ จากนั้นเขาได้มาเป็นสมาชิกใหม่ของวงสกิดโรว์ ซึ่งเป็นวงดนตรีแนวบลูส์ร็อกชื่อดังของไอร์แลนด์ แทนที่ฟิล ลินอตต์ นักร้องนำคนเก่าที่แยกออกไปก่อตั้งวงทินลิซซี ต่อมาเขาได้ออกจากวงสกิดโรว์และได้มาเข้าร่วมวงทินลิซซีของฟิล ลินอตต์ ก่อนที่จะร่วมวงโคลอสเซียมทู วงดนตรีแนวโพรเกรสซิฟแจ๊สร็อก หลังจากนั้นเขาได้ออกอัลบั้มเดี่ยวของตนเองหลายชุดโดยมีบทเพลงที่ได้รับความนิยมอย่างกว้างขวางในชาร์ตซิงเกิลแห่งสหราชอาณาจักรเช่นเพลง เอาท์ อินเดอะ ฟีลด์ ที่ขึ้นถึงอันดับ 5 (ค.ศ. 1975) และเพลง ปารีเซียง วอล์คเวย์ ที่ขึ้นถึงอันดับ 8 (ค.ศ. 1979) โดยอัลบั้มที่ถือว่าประสบความสำเร็จสูงสุดของเขาคืออัลบั้ม สทิล ก็อท เดอะ บลูส์ ที่ได้รับการรับรองระดับทองคำจากสมาคมผู้ประกอบกิจการเพลงของสหรัฐอเมริกา และเพลงสทิล ก็อท เดอะ บลูส์ ในอัลบั้มชุดนี้เป็นซิงเกิลที่สามารถขึ้นถึงอันดับ 97 ในบิลบอร์ดฮอต 100ของสหรัฐ ในปี ค.ศ. 1991 
นอกจากนี้แกรี มัวร์ ยังเป็นมือกีตาร์ที่ได้ร่วมแสดงสดบนเวทีคอนเสิร์ตร่วมกับศิลปินชื่อดังระดับโลกมากมายเช่น บี.บี. คิง, จอร์จ แฮร์ริสัน หรือ อัลเบิร์ต คอลลินส์
ประวัติ.
มัวร์เริ่มอาชีพการแสดงดนตรีตั้งแต่ช่วงปลายทศวรรษ 1960 เมื่ออายุเพียง 17 ปี เคยแสดงดนตรีร่วมกับนักดนตรีในระดับตำนานเช่น บี. บี. คิง, อัลเบิร์ต คิง, จอร์จ แฮร์ริสัน มาร์ก นอฟเลอร์ เดวิด กิลมอร์ เขามีผลงานทดลองในแนวทางต่างๆ มากมาย ทั้งดนตรีร็อก แจ๊ส บลูส์ คันทรี อิเล็กทรอนิกส์ ฮาร์ดร็อก และเฮฟวีเมทัล 
ผลงานที่มีชื่อเสียงที่สุดของเขา คืออัลบัมและซิงเกิล "Still Got the Blues" ในปี 1990 ผลงานชิ้นนี้ถูกกล่าวหาว่าลอกเลียนท่อนโซโลกีตาร์มาจากผลงานเพลงในปี 1974 ชื่อ "Nordrach" ของวงดนตรีเยอรมันชื่อ Jud's Gallery มัวร์ปฏิเสธข้อกล่าวหานี้ว่าเขาไม่รู้จักเพลงดังกล่าว ศาลเยอรมันมีคำตัดสินเมื่อปี 2008 ว่ามัวร์อาจไม่ได้จงใจ แต่เนื่องจากทำนองเพลงทั้งสองใกล้เคียงกันมากจึงถือเป็นการละเมิดลิขสิทธิ์ และมัวร์ต้องจ่ายค่าเสียหายให้กับเจอร์เกน วินเทอร์ หัวหน้าวง Jud's Gallery เป็นจำนวนเงินที่ไม่ได้ระบุ 
แกรี มัวร์เสียชีวิตอย่างกะทันหันด้วยวัยเพียง 58 ปี ขณะเดินทางไปพักผ่อนในประเทศสเปนกับแฟนสาว สันนิษฐานว่าเนื่องจากอาการหัวใจล้มเหลวจากการดื่มเครื่องดื่มแอลกอฮอลล์ 
ในประเทศไทย.
ในประเทศไทยบทเพลง ปารีเซียง วอล์คเวย์ ได้ถูกวง วีไอพี วงดนตรีแนวฮาร์ดร็อกของประเทศไทย นำมาบรรเลงในอัลบั้มบันทึกการแสดงสด V.I.P Europa Live 1982 ซึ่งเป็นการแสดงสดที่ประเทศสวีเดน โดยในอัลบั้มบันทึกการแสดงสดดังกล่าว เพลงนี้ถูกใช้ชื่อว่า Night in Bangkok 
นอกจากนี้เพลง Empty Rooms ของแกรี มัวร์ ยังเคยถูกแหลม มอริสัน นำมาคัฟเวอร์ในอัลบั้ม แหลม มอริสัน On The Rock ซึ่งเป็นอัลบั้มบรรเลงเพลงของศิลปินต่างประเทศ และวงไมโครได้นำเพลงนี้มาบรรเลงและขับร้องฉบับภาษาไทยในชื่อเพลง จำฝังใจ ในอัลบั้มร็อค เล็ก เล็ก ซึ่งเป็นอัลบั้มแรกของวง โดยเนื้อร้องภาษาไทยแต่งโดยนิติพงษ์ ห่อนาค
วี 838 ยูนิคอร์น

วี 838 ยูนิคอร์น  เป็นดาวแปรแสงสีแดงในบริเวณกลุ่มดาวยูนิคอร์น อยู่ห่างจากดวงอาทิตย์ของเราประมาณ 20,000 ปีแสง ดาวนี้เกิดการระเบิดครั้งใหญ่ในช่วงต้นปี พ.ศ. 2545 ซึ่งเมื่อแรกเชื่อว่าเป็นการระเบิดแบบโนวาปกติ แต่ไม่นานนักดาราศาสตร์ก็พบว่าเป็นปรากฏการณ์ที่แตกต่างออกไปโดยสิ้นเชิง สาเหตุของการระเบิดครั้งนั้นยังไม่เป็นที่แน่ชัด แต่มีหลายทฤษฎีออกมาพยายามชี้แจง รวมถึงทฤษฎีหนึ่งคือการระเบิดที่เป็นส่วนหนึ่งของกระบวนการหลังจากดาวฤกษ์สิ้นอายุขัยและเกิดรวมเข้ากับระบบดาวคู่หรือดาวเคราะห์อื่น
เจีย ซีม

จอมพล สมเด็จอัครมหาธรรมโพธิศาล เจีย ซีม ("สมฺเตจอคฺคมหาธมฺมโพธิสาล ชา ซีม"; 15 พฤศจิกายน ค.ศ. 1932 — 8 มิถุนายน ค.ศ. 2015) อดีตประธานสภาแห่งชาติกัมพูชา ระหว่างปี ค.ศ. 1981 ถึง 1998 อดีตประธานพฤฒสภากัมพูชามาตั้งแต่ปี ค.ศ. 1999 และยังปฏิบัติหน้าที่ประมุขแห่งรัฐกัมพูชาในหลายโอกาส ทั้งก่อนการสถาปนาราชอาณาจักรกัมพูชาในราชาธิปไตยภายใต้รัฐธรรมนูญ ในปี ค.ศ. 1993 (ประธานสภาแห่งรัฐกัมพูชา) และในรัชกาลพระบาทสมเด็จพระนโรดม สีหนุ และพระบาทสมเด็จพระบรมนาถนโรดม สีหมุนี
สมเด็จอัครมหาธรรมโพธิศาลเจีย ซีม เป็นชาวกัมพูชาเชื้อสายจีน มีบรรพบุรุษอพยพมาจากเมืองแต้จิ๋ว (เฉาโจว) มณฑลกวางตุ้ง เกิดที่จังหวัดสวายเรียง ได้รับพระราชทานบรรดาศักดิ์ขุนนางชั้น "สมเด็จ" จากพระบาทสมเด็จพระนโรดม สีหนุ ในปี ค.ศ. 1993 พร้อมกับเฮง สัมริน และได้รับพระราชทานเลื่อนยศเป็นจอมพลแห่งกองทัพกัมพูชาจากพระบาทสมเด็จพระบรมนาถนโรดม สีหมุนี พร้อมกันกับฮุน เซนและเฮง สัมริน เมื่อปี ค.ศ. 2009
สมเด็จอัครมหาธรรมโพธิศาล เจีย ซีม ดำรงตำแหน่งหัวหน้าพรรคประชาชนกัมพูชาคนที่สอง สืบต่อจากสมเด็จอัครมหาพญาจักรี เฮง สัมริน มาตั้งแต่ปี ค.ศ. 1991 จนถึงแก่อสัญกรรม
แพรดำ

แพรดำ เป็นภาพยนตร์ไทย ที่ออกฉายในปี พ.ศ. 2504 ฟิล์ม 35 มม. สี เสียง ซีนีมาสโคบ สร้างโดย หนุมานภาพยนตร์ เขียนบทและกำกับภาพยนตร์โดย รัตน์ เปสตันยี นำแสดงโดย รัตนาวดี รัตนาพันธ์ เป็นบุตรสาวคนโตของ รัตน์, ทม วิศวชาติ, เสณี อุษณีษาณฑ์, ศรินทิพย์ ศิริวรรณ เป็นภาพยนตร์อาชญกรรมที่ถือได้ว่าเป็นฟิล์มนัวร์เรื่องแรกของประเทศไทย ผสมผสานองค์ประกอบที่ตีแผ่ให้เห็นด้านมืดของปุถุชนคนธรรมดา วันที่เข้าฉายเมื่อ 22 มิถุนายน พ.ศ. 2504 ฉายครั้งแรกที่ เฉลิมกรุง
แพรดำ เป็นภาพยนตร์ที่ รัตน์ เปสตันยี ต้องการสร้างขึ้นเพื่อเผยแพร่ภาพยนตร์ไทยให้เป็นที่รู้จักในต่างประเทศ โดยได้ส่งเข้าร่วมประกวดในงาน เทศกาลภาพยนตร์นานาชาติเบอร์ลิน ประเทศเยอรมัน ในปี ค.ศ. 1961 แม้ว่าจะไม่ได้รับรางวัลใด ๆ กลับมา แต่ก็ได้รับการตอบรับที่ดีจากสื่อมวลชนที่ไปร่วมงาน และได้รับรางวัลถ่ายภาพ ในงานประกาศผล รางวัลตุ๊กตาทอง ประจำปี พ.ศ. 2505
ภาพยนตร์เรื่องนี้ได้นำมาจัดจำหน่ายในรูปแบบดีวีดี โดย มูลนิธิหนังไทย เป็นเจ้าของลิขสิทธิ์ พร้อมกับภาพยนตร์เรื่องอื่นที่ รัตน์ เปสตันยี กำกับ
เรื่องย่อ.
เรื่องราวของ แพร (รัตนาวดี รัตนาพันธ์) หญิงหม้ายลูกติดที่สวมชุดสีดำเพื่อไว้ทุกข์ให้กับสามีผู้ล่วงลับไปเมื่อสองปีก่อน เธออยู่กับอาของเธอชื่อว่า แดง (ศรินทิพย์ ศิริวรรณ) ความสัมพันธ์ระหว่างเธอกับ ทม (ทม วิศวชาติ) คนคุมไนท์คลับ ชักนำเธอให้เข้าไปพัวพันกับเหตุฆาตกรรม ซึ่ง เสนีย์ (เสณี อุษณีษาณฑ์) เจ้าของไนท์คลับ เจ้านายของทม และทมได้ร่วมกันก่อขึ้น เพื่อความหวังในชีวิตที่ดีขึ้น 
ท้ายสุดทมก็พาชีวิตของตัวเองให้ก้าวไปไกลเกินกว่าที่จะกลับในวิถีชีวิตปกติ ซึ่งแทนที่จะช่วยให้ทมและแพร สมหวังในความรักกลับเป็นเหตุให้ความหวังเหล่านั้นหลุดลอยห่างไกลออกไปทุกที และชีวิตของแพรก็ต้องเปลี่ยนไปเมื่อเข้าไปรับรู้การฆาตกรรมที่เกิดขึ้น จนนำไปสู่การลักพาตัวลูกสาวของแพร และสร้างความสูญเสียอย่างใหญ่หลวงให้กับชีวิตของเธอ เธอจึงได้บวชชี
ต่อมา เธอได้ออกจากการบวชชีก่อน เพราะลูกของเธอที่ถูกจับนั้นป่วย และเธอกับทมได้ถูกไต่สวนในคดีฆาตกรรม ทมถูกตัดสินประหารชีวิต สุดท้ายเธอได้หันหน้าเข้าหาความสงบจากพระธรรม
การสร้าง.
แพรดำ เป็นภาพยนตร์ไทยเรื่องแรกที่ถ่ายทำในระบบฟิล์ม 35 มม. สี เสียงซีนีมาสโคบ ที่ให้ภาพจอกว้างเต็มตา เป็นภาพยนตร์อาชญกรรมที่ถือได้ว่าเป็นฟิล์มนัวร์เรื่องแรกของเมืองไทย ผสมผสานองค์ประกอบที่ตีแผ่ให้เห็นด้านมืดของปุถุชนคนธรรมดา เหนืออื่นใด แพรดำ เป็นภาพยนตร์ที่สมควรได้รับการยกย่องให้เป็นผลงานระดับคลาสสิก โดยเฉพาะในส่วนของศิลปะหนัง เพื่อพัฒนาเรื่องและสื่อความหมายได้อย่างดีเยี่ยม 
รัตนาวดี รัตนาพันธ์ เป็นชื่อในการแสดง ของบุตรสาวคนโตของรัตน์ เปสตันยี แสดงนำเป็นครั้งแรกและครั้งเดียวในบทของ "แพร" หญิงหม้ายลูกติดที่สวมชุดสีดำเพื่อไว้ทุกข์ให้กับสามีผู้ล่วงลับ ซึ่งเป็นการสร้างบุคลิกที่ชัดเจนแก่ตัวละคร ในช่วงท้ายของเรื่องซึ่งแพรได้หันหน้าเข้าหาความสงบจากพระธรรม และเพื่อจะให้ภาพสร้างจริง ผู้กำกับให้แพนโกนหัวบวชชีจริง ๆ เพื่อเข้าฉากภาพยนตร์
ดีวีดี.
ภาพยนตร์ แพรดำ ได้นำทำเป็นดีวีดีออกจำหน่าย โดยมี มูลนิธิหนังไทย เป็นเจ้าของลิขสิทธิ์ ดีวีดีเรื่องนี้มีราคา 250 บาท ในระบบสีและเสียง มีความยาวของภาพยนตร์อยู่ 129 นาที ดีวีดีเรื่องนี้ถือว่าเป็นหนังอาชญกรรมที่ถือได้ว่าเป็นฟิล์มนัวร์เรื่องแรกๆ ของเมืองไทย "สมผสานองค์ประกอบที่ตีแผ่ให้เห็นด้านมืดของปุถุชนคนธรรมดา เหนืออื่นใด แพรดำ เป็นหนังที่สมควรได้รับการยกย่องให้เป็นผลงานระดับคลาสสิก โดยเฉพาะในส่วนของศิลปะหนัง เพื่อพัฒนาเรื่องและสื่อความหมายได้อย่างดีเยี่ยม"
ดีวีดีเรื่องนี้ได้ออกจัดจำหน่ายพร้อมกับดีวีดีเรื่องที่ รัตน์ เปสตันยี กำกับ ในปัจจุบัน ดีวีดีเรื่องนี้จะสามารถสั่งซื้อได้ที่เว็บไซต์ของ มูลนิธิหนังไทย
ฟอรามินิเฟอรา

ฟอรามินิเฟอรา  เป็น Order อยู่ใน Class Sarcodina โดย Class นี้แบ่งออกเป็น 2 order คือ Order Foraminifera และ Order Radiolaria อยู่ในไฟลัมโปรโตซัว (Phylum Protrzoa) 
เป็นพวกที่มีขนาดใหญ่กว่าโปรโตซัวชนิดอื่น มีขนาดเส้นผ่าศูนย์กลางตั้งแต่ < 1 มม. ถึง 190 มม. อาศัยอยู่ได้ทั้งในน้ำจืด น้ำกร่อย และน้ำเค็ม แต่โดยทั่วไปแล้วจะอาศัยอยู่ในน้ำทะเล เป็นพวก planktonic พบมากในทะเลเขตร้อนหรือเขตอบอุ่น พวกนี้มีประมาณ 3,000 species มีช่วงอายุตั้งแต่มหายุคพาลีโอโซอิกจนถึงยุคปัจจุบัน เป็นพวกที่มีความสำคัญมากในกลุ่มจุลซากดึกดำบรรพ์ (microfossil) ด้วยเหตุผล คือ หนึ่งพบมากในหินและมีมากชนิด สองเป็นพวกที่ให้ข้อมูลมากเกี่ยวกับอายุของชั้นหิน ทำให้ช่วยในการศึกษาสภาพแวดล้อมของการตกตะกอนในอดีต
สัณฐานวิทยา.
ในส่วนที่เป็นเนื้อ เรียก Cytoplasm ส่วนที่อยู่ด้านนอกเรียก Ectoplasm ส่วนที่อยู่ด้านในเรียก Endoplasm ซึ่งภายในจะมี nuclei อยู่
Ectoplasm : ทำหน้าที่สร้างส่วนที่แข็ง ปกคลุมส่วนที่ถูกสร้าง ของแข็งส่วนที่สร้างขึ้นมาเรียกว่า Test ซึ่งประกอบด้วย SiO2, Chitin, CaCo3, FeS2 
Cytoplasm : ใน Foraminifera บางทียื่นออกมานอก Test เรียกส่วนนี้ว่า Pseudopodia ซึ่งช่วยในการเคลื่อนไหวและกินอาหาร ส่วนที่แข็งของฟอรามินิเฟอรา
ขนาด : มีเส้นผ่านศูนย์กลางตั้งแต่ < 1 มม. ถึง 190 มม.
ส่วนประกอบ : ส่วนประกอบที่แข็งแบ่งออกได้เป็น 2 ชนิดใหญ่ๆ คือ
นิเวศวิทยา.
ฟอรามินิเฟอราส่วนมากอาศัยในสภาพแวดล้อมตามก้นทะเล (Bentonic environment) แต่มีฟอรามินิเฟอราบางพวกที่อาศัยอย่างอิสระเหนือท้องทะเล หรือตามผิวตะกอนในขณะที่บางพวกจะใช้ pseudopodia หรือ calcareous secretion เกาะติดกับหิน เปลือกหอยและสาหร่ายทะเล ฟอรามินิเฟอราส่วนมากอาศัยอยู่ในน้ำทะเลที่มีความเค็ม แต่จะพบฟอรามินิเฟอราที่อาศัยอยู่ในน้ำกร่อยตามชายฝั่งทะเล พวกที่มีเปลือกแบบ porcellaneous จะเป็นพวกที่อาศัยอยู่ในสภาพแวดล้อมแบบ hyperhaline เช่น lagoons ที่มีค่าความเค็มมากกว่า 35 ppm ส่วนพวกที่มีเปลือกเป็นแบบ agglutinates และ hyalines จะชอบน้ำที่มีความเค็มน้อย เช่น น้ำกร่อยตาม lagoons และ estuaries นอกจากนี้แล้วยังสามารถพบในสภาพแวดล้อมอื่นๆ ได้อีก
ฟอรามินิเฟอรายังสามารถใช้เป็นตัวบอกความลึกของน้ำได้อีกด้วย เนื่องจากชนิดของมันขึ้นกับอุณหภูมิ ปริมาณออกซิเจน แสงสว่าง และอื่นๆ โดยทั่วไปพวกที่มีเปลือกแบบ porcellaneous จะอาศัยบริเวณน้ำตื่น ในขณะที่พวกอื่นๆ จะอาศัยในบริเวณที่น้ำลึกกว่า พวกที่มีเปลือกแบบ agglutinated จะอาศัยบริเวณที่มีน้ำลึกระหว่าง 4,000 - 5,000 เมตร 
การกระจายตัวทางธรณีวิทยา (Geological distribution)
เชื่อกันว่าฟอรามินิเฟอรามีมาตั้งแต่สมัยแคมเบรียนแต่ไม่พบซากดึกดำบรรพ์นักธรณีวิทยาเริ่มพบซากดึกดำบรรพ์ในหินปูนยุคออร์โดวิเชียน ไซลูเรียน และดีโวเนียน ในยุคเพอร์เมียนและคาร์บอนิเฟอรัสพบมากและมีรูปร่างต่างกันค่อนข้างมาก ยุคไทรแอสซิกพบมากเช่นกัน แต่ยังไม่มากเท่าเพอร์เมียนและคาร์บอนิเฟอรัส ส่วนยุคจูแรสซิกพบมาก และไปมากที่สุดในยุคครีเทเชียส ซึ่งฟอรามินิเฟอราในยุคนี้ถือว่าเป็นต้นตระกูลของฟอรามินิเฟอราในยุคปัจจุบัน
ฟอรามินิเฟอราเป็นซากดึกดำบรรพ์ดัชนีที่ใช้ในการศึกษาเปรียบเทียบชั้นหิน ใช้ในการหาแหล่งน้ำมัน จากหลักฐานเชื่อกันว่าฟอรามินิเฟอราเป็นสัตว์ที่มีชีวิตโดยการล่องลอยไปตามผิวน้ำ เมื่อตายไปก็จะตกทับถมเป็นตะกอนที่เรียกว่า foraminifera ooze ซึ่งเชื่อว่าเป็นบ่อเกิดของน้ำมัน
ถ้าพบซากดึกดำบรรพ์ฟอรามินิเฟอราที่มีเส้นผ่านศูนย์กลางขนาดใหญ่ 5 – 20 มม. แสดงว่าฟอรามินิเฟอราพวกนี้เกิดในทะเลเขตอบอุ่นและเปลือกเป็นแบบ calcareous test ส่วนฟอรามินิเฟอราที่เป็น arenaceous test จะเป็นพวกที่อาศัยอยู่ในเขตน้ำเย็น